नेपालले अफगानिस्तानविरुद्ध दुई मैत्रीपूर्ण खेल खेल्ने
एसिया कप छनोट तेस्रो चरणको तयारीका क्रममा नेपालले अफगानिस्तानविरुद्ध दुई मैत्रीपूर्ण खेल खेल्ने भएको छ । अखिल नेपाल फुटबल संघ (एन्फा) का अनुसार दुवै खेल कतारमा हुनेछन् ।
काठमाडौँ — एसिया कप छनोट तेस्रो चरणको तयारीका क्रममा नेपालले अफगानिस्तानविरुद्ध दुई मैत्रीपूर्ण खेल खेल्ने भएको छ । अखिल नेपाल फुटबल संघ (एन्फा) का अनुसार दुवै खेल कतारमा हुनेछन् ।कुवेतमा हुने छनोट खेल अगाडि कतारमा अभ्यास गर्ने नेपाली टिमले त्यहाँको बसाईका क्रममा अफगानिस्तानविरुद्ध जेठ ११ र १५ मा खेल खेल्न लागेको हो । एन्फाले मैत्रीपूर्ण खेलका लागि राखेपको प्रस्ताव अफगानिस्तान स्वीकारेको हो । छनोटका लागि नेपालले दशरथ रंगशालामा तयारी सुरु गरिसकेको छ । नेपाल छनोटको समूह 'ए' मा रहेको छ र यस समूहमा अन्य टिममा कुवेत, जोर्डन र इन्डोनेसिया रहेका छन् । 